Diari Oficial de la Generalitat Valenciana


Sumari del DOGV 3173, del 30-01-1998 (1998/363)

Informació pública del Programa per al Desenvolupament de l'Actuació Integrada, Projecte de Delimitació de la Unitat d'Execució de l'Àmbit Denominat Carrer de Lluís Vives i Castell Sufera.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3173

Data del DOGV
:   30-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/363


Organisme emissor
:   Ajuntament de Benicàssim

Tipus de document
:   Anunci

Informació pública del Programa per al Desenvolupament de l'Actuació Integrada, Projecte de Delimitació de la Unitat d'Execució de l'Àmbit Denominat Carrer de Lluís Vives i Castell Sufera. [1998/M363]
  
Amb data de 2 de desembre de 1997, el Ple de l'Ajuntament de Benicàssim acordà sotmetre a informació pública la tramitació conjunta del Programa per al Desenvolupament de l'Actuació Integrada per gestió directa, Projecte de Delimitació de la Unitat d'Execució de l'Àmbit Denominat Carrer de Lluís Vives i Castell Sufera del sòl urbà de Benicàssim, projecte d'urbanització i imposició de quotes d'urbanització així com del seu compte detallat per a la presentació d'al·legacions durant un termini de 20 dies, amb notificació individual als interessats, així com per a la presentació d'alternatives tècniques al programa en el mateix termini.
  
L'expedient podrà ser examinat al Departament d'Urbanisme de l'Ajuntament de Benicàssim (c/ Metge Segarra, núm. 4) i, durant el termini indicat, podran presentar-se les al·legacions i les alternatives tècniques.
  
Durant els cinc dies següents al venciment del termini anterior, les persones interessades podran presentar les proposicions juridicoeconòmiques que consideren oportunes en el Registre General d'aquest Ajuntament, en plica tancada i amb la documentació que s'indica en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc a l'Ajuntament, a les 13.00 hores del dia següent hàbil a la conclusió del termini per a presentar-les (tret que siga dissabte, cas en què passarà al dilluns següent). Durant els 10 dies següents al de l'obertura de les pliques podran consultar-se i fer-se al·legacions a totes les actuacions de l'expedient.
  
Igualment, es publica aquest edicte per a les persones interessades que siguen desconegudes, de les que s'ignore el lloc de la notificació o, una vegada intentada aquesta, no s'hagués pogut practicar, de conformitat amb allò que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cosa que se'ls notifica, i se'ls adverteix que durant el mateix termini i les mateixes condicions recollides en els paràgrafs anteriors del present edicte poden presentar les al·legacions o alternatives al programa, al projecte de delimitació de la Unitat d'Execució o al projecte de reparcel·lació.
  
Cosa que es publica perquè en prengueu coneixement, d'acord amb allò que disposa l'article 46 de la Llei 6/1994, de la Generalitat Valenciana, Reguladora de l'Activitat Urbanística.